Pseudophengodes

Pseudophengodes er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.


== Utseende ==
Middelsstore til store biller, de "normalt" utseende hannene er 11-20 millimeter, de larvelignende hunnene opptil 65 millimeter lange. Hannene er slanke biller med kam- eller buskformede antenner og korte, myke dekkvinger. Hodet er stort, noe flatt, med små, men utstående, runde fasettøyne. Antennene et 12-leddete (ganske uvanlig, det normale hos biller er 11), hvert ledd har to lange utvekster slik at antennen blir fjær- eller buskformet. Overkjevene (mandibel|mandiblene) er lange og tynne, sigdformede. Brystskjoldet (pronotum) er lite og omtrent firkantet. Dekkvingene er myke, forkortede, og dekker ikke de velutviklede flygevingene eller bakkroppen. Bakkroppen er sylindrisk og myk, beina forholdsvis korte. Larvene og de voksne hunnene er sylindriske, lange og slanke, med korte bein. De er tydelig ledd-delte med innsnevringer mellom hvert ledd. På siden av hvert ledd sitter det et lysorgan som sender ut gult eller grønt lys, i tillegg har noen et organ som sender ut rødt lys på hodet. Hos noen undergrupper har også hannene lysorganer.


== Levevis ==
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.


== Utbredelse ==
Slekten er utbredt i den Nye verden.


== Systematisk inndeling ==
Ordenen biller, Coleoptera
Underordenen Polyphaga
Overfamilien bløtvinger og lysbiller, Cantharoidea
Familien Phengodidae LeConte, 1861
Underfamilien Phengodinae
Slekten Pseudophengodes Pic, 1930 - 26 arter
Pseudophengodes bordoni Wittmer, 1988 	 
Pseudophengodes brasiliensis Wittmer, 1976 	 
Pseudophengodes cincinnata (Erichson, 1847) 	 
Pseudophengodes equatoriana Wittmer, 1976 	 
Pseudophengodes fernandezi Wittmer, 1976 	 
Pseudophengodes flavicollis (Leach, 1824) 	 
Pseudophengodes flocossa (Erichson, 1847) 	 
Pseudophengodes foveicollis Wittmer, 1976 	 
Pseudophengodes fusca (Gorham, 1881) 	 
Pseudophengodes gracilicornis Wittmer, 1976 	 
Pseudophengodes marginata (Pic, 1925) 	 
Pseudophengodes meridiana Wittmer, 1976 	 
Pseudophengodes notaticollis (Pic, 1925) 	 
Pseudophengodes oculata Wittmer, 1986 	 
Pseudophengodes onorei Wittmer, 1996 	 
Pseudophengodes orbignyi (Blanchard, 1837) 	 
Pseudophengodes penai Wittmer, 1976 	 
Pseudophengodes polita Wittmer, 1976 	 
Pseudophengodes pulchella (Guérin-Méneville, 1843) 	 
Pseudophengodes puncticollis Wittmer, 1976 	 
Pseudophengodes roulini (Guérin-Méneville, 1843) 	 
Pseudophengodes ruficollis (Motschulsky, 1854) 	 
Pseudophengodes venezolana Wittmer, 1976


== Kilder ==
Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside. [1]


== Eksterne lenker ==
(en) Pseudophengodes i Encyclopedia of Life 
(en) Pseudophengodes i Global Biodiversity Information Facility 
(en) Pseudophengodes hos ITIS 
(en) Pseudophengodes hos NCBI